ΓΡΑΠΤΗ ΕΡΩΤΗΣΗ E-1298/03

υποβολή: Jos Ribeiro e Castro (UEN) προς το Συμβούλιο

(7 Απριλίου 2003)

Θέμα: Το θέμα Olivena (μεταξύ Πορτογαλίας και Ισπανίας). Το ζήτημα της Ponte da Ajuda

Πολύ συνοπτικά, το θέμα Olivena έχει ως εξής:

- Δυνάμει της συνθήκης του Alcanizes, που συνήφθη το 1297 μεταξύ του βασιλέως της Πορτογαλίας Διονυσίου και του Φερδινάνδου Δ, βασιλέως της Καστίλλης, η Olivena ενσωματώθηκε οριστικά στην πορτογαλική επικράτεια. Το καθεστώς αυτό διατηρήθηκε και μετά το τέλος της Ένωσης των Δυναστειών της

Πορτογαλίας και της Ισπανίας (1580-1640). Στις 20 Μαΐου 1801, τα ισπανικά στρατεύματα κατέλαβαν την Olivena. Στις 6 Ιουνίου του ιδίου έτους,πό την απειλή γαλλικής εισβολής, η Πορτογαλία αναγκάστηκε να εκχωρήσει την Olivena στην Ισπανία δυνάμει της συνθήκης της Badajoz. Η Ισπανία παραβίασε την εν λόγω συνθήκη, με το να εισβάλει στην Πορτογαλία, κάνοντας την αρχή για την ακύρωσή της. Η συνθήκη των Παρισίων της 30ής Μαΐου 1814 κηρύσσει άκυρη τη συνθήκη της Badajoz του!801. Με την τελική πράξη του Συνεδρίου της Βιέννης (της 9ης Ιουνίου 1815), και συγκεκριμένα δυνάμει του άρθρου 105, αναγνωρίζονται τα δικαιώματα της Πορτογαλίας. Στις 7 Μαΐου 1817, η Ισπανίαπέγραψε τη συνθήκη της Βιέννης, αναγνωρίζοντας την ορθότητα και το βάσιμο των διεκδικήσεων που προβάλλει η Αυτού Υψηλότης, ο Πρίγκηψ Αντιβασιλεύς της Πορτογαλίας και της Βραζιλίας, επί της κωμόπολης της Olivena και των άλλων εδαφών που εκχωρήθηκαν στην Ισπανία δυνάμει της συνθήκης της Badajoz του 1801, αναλαμβάνοντας τη δέσμευση να καταβάλει εντονότατες προσπάθειες προκειμένου να πραγματοποιηθεί η επιστροφή των εν λόγω εδαφών (όσο το δυνατόν συντομότερα) στην Πορτογαλία.

- Μέχρι σήμερα, η χάραξη της μεθοριακής γραμμής μεταξύ Πορτογαλίας και Ισπανίας, από τις εκβολές του ποταμού Caia μέχρι τις εκβολές του ποταμού Cuncos, δεν έχειλοποιηθή ακόμα, ακριβώς λόγω του ζητήματος της Olivena.

- Και μια λεπτομέρεια: το 1709, μετά τον πόλεμο διαδοχής στην Ισπανία, η γέφυρα της Olivena, ή αλλιώς Ponte de Nossa Senhora da Ajuda, καταστράφηκε από τις ισπανικές δυνάμεις.

- Στις 11 Μαρτίου 2003 ξεκίνησαν με ισπανική πρωτοβουλία χωματουργικές εργασίες στην αριστερή όχθη του ποταμού Guadiana, πορτογαλικό έδαφος το οποίο βρίσκεται de factoπό ισπανική διοίκηση, με σκοπό την ανακατασκευή της γέφυρας Το γεγονός αυτό ώθησε το γραφείο του πορτογάλουπουργού Εξωτερικών να ζητήσει εξηγήσεις από τον ισπανό ομόλογό του. Πιο πρόσφατα, οι εργασίες που πραγματοποιούνται κατόπιν ισπανικής πρωτοβουλίας ήδη επεκτάθηκαν στη δεξιά όχθη του Guadiana (στον δήμο Elvas), μια περιοχή που ανήκει de jure και de facto στην πορτογαλική επικράτεια.

Κατόπιν τούτου, απευθύνω στο Συμβούλιο τις ακόλουθες ερωτήσεις:

- Έχει λάβει θέση το Συμβούλιο σχετικά με το ζήτημα της Olivena;

- Eάν όχι, πώς εκτιμά το ζήτημα από νομικής πλευράς·

- Πώς το συνδέει με το ζήτημα του Γιβραλτάρ, το οποίο η Ισπανία έχει εγείρει κατ' επανάληψη·

- Σκοπεύει να προωθήσει ενέργειες προκειμένου να συμβάλει στη διευθέτηση του προβλήματος·

- Πώς χαρακτηρίζει το Συμβούλιο ένα κράτος μέλος το οποίο αθετεί τιςποχρεώσεις διεθνούς δικαίου που έχει αναλάβει επανειλημμένα έναντι ενός άλλου κράτους μέλους·

- Όσον αφορά την Ponte da Ajuda θα μπορούσε το Συμβούλιο να παρέμβει ώστε να σταματήσει τη συγκεκριμένη ισπανική πρωτοβουλία·

Απάντηση

(22 Ιουλίου 2003)

Το Συμβούλιο πληροφορεί τον αξιότιμο κ. Βουλευτή ότι δεν ασχολήθηκε ποτέ με το ζήτημα αυτό, δεδομένου ότι δεν εντάσσεται στις αρμοδιότητές του.